הוועדה המיוחדת למאבק בנגעי הסמים והאלכוהול, כנסת 20, פרוטוקול מספר 117, 2018-03-12 13:30

יהודה גליק: היום יום שני, כ"ה באדר, תשע"ח, ה-12.3.2018.

יהודה גליק: אני מתכבד לפתוח את הדיון שלנו בנושא – הדיון של הוועדה למאבק בנגעי הסמים והאלכוהול, בנושא ייצוא הקנאביס.

יהודה גליק: אני מתכבד לפתוח רק בקריאת משפט.

יהודה גליק: יושבת ראש הוועדה קובעת לפי סעיף 120ד1ג בתקנון הכנסת, שהשמות שכל מי שביקש ו/או יבקש לכסות את השם שלו כדי שלו ייגרם לו או לזולתו נזק, יהיו חסויים ולא ירשמו בפרוטוקול.

יהודה גליק: אם מדובר על קטינים או על חסרי ישע.

יהודה גליק: תודה רבה.

יהודה גליק: חברים וחברות, הוועדה ברשות חברת הכנסת תמר זנדברג עסקה בנושא של הייצוא של הקנאביס כבר פעמיים, פעם אחת באוגוסט – כבר שלוש פעמים, סליחה.

יהודה גליק: פעם אחת ביולי, באוגוסט ולאחרונה בפברואר.

יהודה גליק: בדיון האחרון התברר שיש איזשהו עיכוב בגלל איזושהי התנגדות של המשרד לביטחון פנים, בגלל איזושהי סכנה של זליגה.

יהודה גליק: הם דרשו איזשהם תקנים.

יהודה גליק: אנחנו בעצם פנינו למשרד ראש הממשלה, ביקשנו לקבל עדכון של המסקנות וההמלצות של הוועדה ברשות פרופסור אבי שמחון.

יהודה גליק: אני שמח ששר החקלאות, שהוא יחד עם שרת המשפטים הוביל את המאבק הזה, יחד עם האוצר, כדי שבאמת נצליח לפתח את הענף הכלכלי הזה, שהוא גם רווחי, גם מציל חיי אדם וגם נותן מענה ומרגוע לאנשים שסובלים מידי יום ביומו, שאין להם פתרון אחר ואין שום ספק שמדובר במשהו שיכול לתת מענה ולהקל על החיים.

יהודה גליק: מי אם לא מדינת ישראל צריכה להיות אור לגויים בכל התחומים, בוודאי בתחום הרפואי.

יהודה גליק: אנחנו נשמח מאוד לשמוע את דברים של שר החקלאות, חבר הכנסת אורי אריאל, שיעדכן אותנו איפה הדברים עומדים, איפה הדברים תקועים.

יהודה גליק: נשמח לקבל את העדכון.

יהודה גליק: אדוני השר מתנצל מראש שהוא צריך לצאת מוקדם, אז הוא יהיה ראשון הדוברים.

אורי אריאל: תודה רבה ידידי יושב ראש הוועדה בוועדה הנוכחית הזו, ותודה לחברת הכנסת תמר זנדברג שנענתה לפנייתי לקיים את הישיבה הזאת למרות לחץ הזמנים, באמת סיום מושב, תקציב – בקיצור, דברים שמישהו פה מבין אותם וזה טוב וחשוב.

יהודה גליק: זה קצת לחץ של פריימריז אצלה.

אורי אריאל: אני לא עוזר גם לה, זה עסק שלה.

אורי אריאל: נכון, גם הלחץ של הפריימריז, בסדר, יכול להיות שבגלל זה היא לא פה.

אורי אריאל: בכל אופן, אני רוצה להודות לה על קביעת המועד הזה לפני שיוצאים לפגרה, ואז יידחה בחודשיים שלושה.

אורי אריאל: אני רוצה לתת קודם כל דו"ח מצב, ומפה לראות בעזרת יושב ראש הוועדה איך אפשר להתקדם.

אורי אריאל: אנחנו בהתקדמות, רק שהיא איטית ממה שציפינו, רצינו, חשבנו, קיווינו, כל אחד לפי דרכו.

אורי אריאל: אני רוצה להציג את יובל, ראש היק"ר, שהוא ידבר.

אורי אריאל: נמצא פה חברינו חנן בזק ממשרד החקלאות שמתעסק בזה כבר חודשים רבים, שנים רבות אולי, ויש לו בוודאי מה להוסיף.

אורי אריאל: אנחנו התקדמנו במובן הזה שבעקבות דיון על משרד החקלאות בממשלה העלינו את הנושא שלו, - שלא היה בקיא בפרטים ביקש, בגלל חשיבות הנושא כפי שהוא ראה אותה, לקיים דיון.

אורי אריאל: הדיון אכן נערך לפני כחודשיים, מניח, אל תתפסו אותי על יום.

אורי אריאל: התוצאה של הדיון הייתה שני דברים – סליחה, הייתה בקשה של – אחת מפרופסור אבי שמחון, לבדוק את הצד הכלכלי, כי משרד האוצר לא פירט שם, לא הביא נייר מפורט.

אורי אריאל: הדבר השני היה שהמנכ"לים או מי מהם יישבו עם ה - - -

<קריאה: הגורמים הביטחוניים.

אורי אריאל: לא, לא הגורמים הביטחוניים, המשטרתיים.

אורי אריאל: בוא לא נבלבל ביניהם, אצלי זה מושג אחר.

אורי אריאל: בכל אופן, לשבת איתם, כי עלתה הטענה שיש בעיות או שיש זליגה משמונה החוות שאושרו על ידי היק"ר לפני שנתיים אחרי עבודה מאומצת מאוד.

אורי אריאל: יש איזושהי בעיה של חומר שיוצא לא מבוקר למקומות שאנחנו לא רוצים.

אורי אריאל: אנחנו מאוד התפלאנו על ההודעה הזאת של המשטרה.

אורי אריאל: אנחנו לא הכרנו אותה בכלל ויושבים פה אנשים שעוסקים בזה כל יום, לא מגיעים פעם בחצי שנה.

אורי אריאל: הדבר השני, היינו בחוות ולא שמענו איזושהי אמירה כזאת – לא מהחוות, לא מהמשטרה, לא מאף אחד.

אורי אריאל: הדבר השלישי, בדקנו, למיטב ידיעתנו אין חקירות ממש.

אורי אריאל: זאת אומרת, אין מישהו שנאשם או חשוד – סליחה, לא נאשם, חשוד.

אורי אריאל: ברמת חשוד שהמשטרה בודקת אותו.

יהודה גליק: המשטרה טענה שיש זליגה, או שהיא טענה שאם יהיה ייצוא יש חשד לזליגה?

יהודה גליק: זאת השאלה.

אורי אריאל: לא, התשובה היא בדיוק, עניתי לה, אמרתי.

אורי אריאל: התשובה היא שיש היום זליגות.

אורי אריאל: לכן, מה אתם רוצים לאשר?

אורי אריאל: בואו נסדר את אלה.

אורי אריאל: באמת, כמובן, צריך הרבה כוח אדם.

אורי אריאל: אז אמר ראש – תשמעו גם מהמשטרה ותראו מה קורה, תעדכנו, תראו מה לעשות ותבואו אליי לדיון נוסף מסכם.

אורי אריאל: אנחנו התקדמנו במובן הזה – קודם כל צריך להסיר ספק, כי שמעת כמה אנשים שאלו אותי?

אורי אריאל: השר ליצמן תומך בייצוא, בסדר?

אורי אריאל: זהו, סימן קריאה.

אורי אריאל: יש פה את הנציג ממשרד הבריאות, אבל אני מרשה לעצמי גם לומר את זה.

<קריאה: סגן השר.

אורי אריאל: בסדר, זה לא משנה.

יהודה גליק: משרד הבריאות.

אורי אריאל: בשבילנו הוא שר, בשבילי הוא שר, בסדר?

אורי אריאל: בקיצור, הרב ליצמן תומך, סימן קריאה, לא בערך ככה ואולי ככה וככה.

אורי אריאל: תומך בייצוא.

אורי אריאל: הדבר השני שהתקדמנו בו, זה נכון ליום ראשון, שהמשרד לביטחון פנים סיים את כל הוויכוחים שלו, והיו לא הרבה, לא רק על הקנאביס.

אורי אריאל: קנאביס, הפלוגה המיוחדת לירושלים, בדואים, סט שלם של החלטות שהיה לו וויכוח עם האוצר לגבי המימוש שלהן.

אורי אריאל: זה נגמר אתמול והיום מתחיל תקציב 2019 וצריך לאשר אותו, בלעדי זה הייתה בעיה, בלי להיכנס לפרטים.

אורי אריאל: זה נגמר אתמול.

אורי אריאל: שאלתי אתמול את השר ארדן, הוא אמר לי: אנחנו תומכים.

יהודה גליק: אני יכול לתת לך עדכון.

יהודה גליק: לפני חמש דקות ישבתי עם השר ארדן, הוא כתב לי: הגענו אתמול להסכמה עקרונית עם האוצר על הכל, חוץ מדבר אחד, כמה חוות יקבלו אישור בשלב ראשון, כי זה מחייב פיקוח.

יהודה גליק: האוצר רוצה 75-100 והמשטרה רוצה 50.

אורי אריאל: אני אגיע לזה.

יהודה גליק: יושב פה חבר הכנסת ג'מאל זחאלקה, ברוך הבא.

אורי אריאל: אני רוצה להתייחס לזה בדיוק.

אורי אריאל: היה וויכוח של כמה חוות יהיו, במובן של האם עכשיו כל מושב שקיבל היתר מהיק"ר, או שירצה לקבל, אנחנו מאשרים לו ולא חשוב איפה הוא גר.

אורי אריאל: זאת אומרת, יכול להיות מאה מושבים, בכל אחד יש חווה אחת.

אורי אריאל: תאורטית.

אורי אריאל: ואז המשטרה אומרת: תראו, אני צריכה כל היום לפרפר בין כולם, לפקח ולראות, אז אם אתם לא עושים לזה סוף, כוח האדם שאני צריכה הוא יותר גדול.

אורי אריאל: אם אתם מצמצמים את זה.

אורי אריאל: הוויכוח נע בין 50 ל-100, כבר מדברים על הפשרה שהיא 75.

אורי אריאל: זה נותן מענה חלקי לכל האישורים שיש לנו עד כה, בסדר?

אורי אריאל: אני אגיד את זה בזהירות, אבל את זה יובל יודע יותר טוב ממני, את הפיזור.

אורי אריאל: אני אומר לכם שאנחנו – עכשיו אני מדבר רק על משרד החקלאות.

אורי אריאל: אנחנו יודעים אם יש צורך לכנס את זה בכמה מוקדים, נקרא לזה יותר גדולים, בשטחים שהם שטחי המדינה ועל ידי זה להקטין את הפיזור.

אורי אריאל: אני אתן לכם דוגמה – לא דנו עם אף אחד, אני מבקש לא להפוך את זה כאילו זה קורה, כי לא דיברנו עם האנשים אצלנו, אבל נניח מקום כמו נווה יער, מקום כמו גילת, יש לנו לא מעט מתקנים כאלה שאתה יכול להגיד לאנשים שקיבלו – תקימו את זה פה.

אורי אריאל: מתחיל עסק שלם, זה אדמות של המדינה, איך אנחנו ניתן להם חוזה?

אורי אריאל: אפשר לסדר את זה.

יהודה גליק: תן לי למקד אותך שנייה.

יהודה גליק: אני רוצה להבין.

יהודה גליק: ברוך השם, לפי מה שאתה מדווח עכשיו, גם לפי מה המשרד לביטחון פנים אומר, בעצם יש עכשיו הסכמות.

יהודה גליק: תגיד לנו בבקשה האם - - -

אורי אריאל: לא, אין הסכמות.

אורי אריאל: תן לי לסיים, ברשותך.

אורי אריאל: אני אקצר.

יהודה גליק: לא, אנחנו רוצים לדעת, מחר בבוקר אפשר להתחיל?

יהודה גליק: אי אפשר?

יהודה גליק: מה מונע כרגע?

יהודה גליק: זאת השאלה.

אורי אריאל: אי אפשר.

אורי אריאל: קודם כל, אי אפשר.

אורי אריאל: כדי שלא תהיה עצבני, תדע שאי אפשר.

אורי אריאל: עכשיו אני אסביר למה ומה נשאר לנו.

אורי אריאל: בשביל זה ביקשתי את כינוס הוועדה, הוועדה הזאת כונסה לבקשתי.

אורי אריאל: אנחנו נמצאים במצב שעם המשטרה אפשר להגיד שאנחנו סגורים.

אורי אריאל: גם אם יהיה עוד וויכוחון, הוא לא ברמה העקרונית, הוא לא ברמה שזה ניצוצות, זה צריך לגמור את זה.

אורי אריאל: מה שלא סגרנו עדיין זה חוות דעת או אמירה של פרופסור שמחון, אבי שמחון, יועצו הכלכלי של ראש הממשלה.

אורי אריאל: אנחנו סיפקנו לו חומר, הוא ביקש לדעת כמה חוזים חתומים, כמה חוזים יש משא ומתן, מאיזה סוג, לכמה שנים, לא משנה.

אורי אריאל: הרבה פרטים.

אורי אריאל: אנחנו אחרי זה – אנחנו לא מפיצים את זה לוועדה, כי יש שם חברות שביקשו בעילום שם, זה גם לא משנה לכם איזה חברות אלא סך כל ההיקפים.

אורי אריאל: ההיקפים הם מרשימים.

אורי אריאל: הדו"ח לא פה איתי, אבל אם אני זוכר נכון זה היקפים של מאות מיליוני דולרים לשלוש שנים, ולא לשנה אחת, כי זה חוזים שבדרך כלל הם לא לשנה אלא לכמה שנים.

אורי אריאל: הם עם פוטנציאל הרבה יותר גדול.

אורי אריאל: אנחנו עלולים כמובן להפסיד אותם, אם לא נזדרז ייכנסו מדינות אחרות.

אורי אריאל: אף אחד לא מחכה לנו, כולם מבינים עכשיו את הפוטנציאל.

אורי אריאל: אנחנו הגדלנו בזכות משרד הבריאות, היק"ר, כל הגופים האלה לפיתוח תרופות.

אורי אריאל: אנחנו משיגים את העולם בכמה שנים, אבל זה לא לעולם חוסן.

אורי אריאל: אם מישהו ירצה לפתח מחר, אם הוא ישקיע הרבה כסף הוא יגיע.

אורי אריאל: לכן מה אני לפחות מצפה מהוועדה, בזה סיימתי חברי, זה שהוועדה תקרא לראש הממשלה לכנס את הישיבה בשבוע הבא, ואז כל אחד צריך לסיים – בסדר, יש לך עבודה, תסיים אותה בשבוע הבא.

אורי אריאל: כבר עברו כחודשיים, אולי זה חודש ושלושת רבעי, אני לא יודע.

אורי אריאל: שבוע הבא לכנס את הישיבה ולקבל החלטה שמפשרת את ייצוא הקנאביס.

אורי אריאל: זה מתחייב לפי החוק.

אורי אריאל: החוק אומר שהסמים מסוכנים, הממשלה צריכה לאשר ייצוא.

יהודה גליק: הוועדה הזאת היא במעמד של וועדת שרים?

אורי אריאל: לא, התייעצות שרים.

אורי אריאל: זה לא וועדה פורמלית.

יהודה גליק: אז למה צריך להתכנס?

יהודה גליק: זאת אומרת, אם יש הסכמה בין כל הצדדים, למה צריך לעשות - - -

<יובל לנדשפט: החלטת הממשלה כבר נכתבה – להצעת המחליטים - - -

יהודה גליק: אז הצעת המחליטים, אנחנו צריכים שהיא תעלה לישיבת הממשלה הקרובה.

<יובל לנדשפט: זה תלוי במזכירות הממשלה, כמובן קודם כל בהגעה לסיכומים, ואחר כך - - -

יהודה גליק: היום יום שני.

יהודה גליק: אם אנחנו נמהר, יש סיכוי שאנחנו נוכל לדאוג שזה יעלה ביום ראשון הקרוב?

<יובל לנדשפט: בעזרת השם.

יהודה גליק: אדוני השר כמכיר, יש מניעה שהצעת המחליטים – לפי מיטב ידיעתך, שתגיע להחלטה?

אורי אריאל: יש מניעה שקוראים לה דו"ח אבי שמחון.

יהודה גליק: אבל אבי שמחון, אתה אומר כרגע שהוא קיבל את כל מה שהוא צריך לקבל.

אורי אריאל: מבחינתו הוא קיבל.

אורי אריאל: הוא לא הוציא – אני לא יודע שהוא הוציא.

יהודה גליק: אז הוועדה צריכה לדרוש מדוקטור אבי שמחון, או לבקש מדוקטור אבי שמחון להגיש את מסקנותיו בדחיפות.

יהודה גליק: בדיון הקודם שהשתתפת ושמעתי, אמרת שיש גם לוח זמנים מבחינת החקלאות, כי עוד מעט כבר אי אפשר לשתול את זה.

יהודה גליק: אז לכן אני אומר, יש פה איזשהו לחץ זמנים.

אורי אריאל: נכון.

יהודה גליק: יש לי פה, מנהלת הוועדה, מכתב מפרופסור אבי שמחון.

יהודה גליק: אנחנו בעיצומה של הבחינה הכלכלית של יצוא הקנאביס.

יהודה גליק: השיקול המכריע בסוגיה הוא באשר לכניסת גורמי הפשיעה למהלך הייצוא, כפי שהציגו גורמי המשטרה בדיון אצל ראש הממשלה, מאחר שמדובר בסם אסור.

יהודה גליק: לפני קידום הנושא יש להבטיח שמהלך זה לא ינוצל לרעה על ידי ארגוני הפשיעה.

יהודה גליק: כלומר, הוא טוען שהוא לא מביא פה שום מסכנה כלכלית.

יהודה גליק: הוא מדבר אך ורק על גורמי הפשיעה.

אורי אריאל: אני רוצה להגיד, ברשותך, עוד משפט אחד על הצד הכלכלי.

אורי אריאל: תראו, אין מציאות במדינת ישראל תשס"ט , 2018, שהממשלה קובעת כלכלית מה החקלאי יגדל או לא יגדל.

אורי אריאל: הוא יכול לגדל אבוקדו ולהפסיד את כל הונו, מאה מיליון שקל.

אורי אריאל: הוא יכול להרוויח מאתיים מיליון.

אורי אריאל: מה זה עניינו של ראש הממשלה?

אורי אריאל: אם זה לא עניינו, זה בטח לא ענייני, ולא של שמחון ולא של אף אחד אחר.

אורי אריאל: החקלאי מקבל נתונים, הוא לוקח נתונים מאיפה שהוא רוצה והוא מחליט אם להשקיע או לא להשקיע.

אורי אריאל: יש לו סטנדרט, היק"ר הוציאו סטנדרט מאוד ברור מה צריך להיות, כמה זה עולה.

אורי אריאל: שע"ם הוציאו ניתוח כלכלי שלהם – אם הוא לא רוצה לקבל את הניתוח של שע"ם זה עניינו, זה עניין כלכלי.

אורי אריאל: כל הבדיקה הזאת של שמחון היא מלכתחילה מיותרת.

יהודה גליק: גם שמחון טוען שהבעיה היחידה זה ביטחון פנים.

יהודה גליק: אם הנושא הזה - - -

אורי אריאל: הוא לא אומר את זה.

אורי אריאל: אני יודע לקרוא ואני מכיר את אבי שמחון מספיק טוב.

אורי אריאל: הוא מדייק.

אורי אריאל: הוא כותב: אנחנו בעיצומה של הבחינה הכלכלית.

אורי אריאל: הוא אומר שהעיקר זה הצעד הזה.

יהודה גליק: השיקול המכריע, הוא לא רק העיקר.

יהודה גליק: זה מה שקובע.

יהודה גליק: אנחנו נוציא בהחלט –עמדת הוועדה, אני חושב שזאת עמדה מקובלת על חברי הוועדה ואני חושב שזאת הייתה עמדה מקובלת לאורך כל הדרך, שאנחנו מבקשים מפרופסור שמחון, בהתחשב בעובדה שהוא אמר שהשיקול המכריע הוא השיקול הזה, ובעניין הזה יש כבר סיכומים, אז אין שום סיבה שלא נתקדם לטובת העניין, בסדר?

יהודה גליק: תודה רבה.

יהודה גליק: אני רוצה לתת לאנשים לדבר.

יהודה גליק: קודם כל, יש פה את חבר הכנסת זחאלקה.

יהודה גליק: אשמח שחבר הכנסת זחאלקה ירצה.

יהודה גליק: לאחר מכן, שוב, כמו שאמרנו יש פה את יובל ראש היק"ר ויש פה את חנן ממשרד החקלאות.

יהודה גליק: שוב, אני רק רוצה לשאול עוד פעם.

יהודה גליק: ממשרד האוצר ומשרד הכלכלה, יש פה נציגים שהגיעו?

יהודה גליק: לא הגיעו, תודה.

יהודה גליק: כן אדוני, חבר הכנסת זחאלקה.

ג'מאל זחאלקה: בספר יחזק

ג'מאל זחאלקה: אל כתוב - - -

יהודה גליק: זה בסדר כי אני ציטטתי שבוע שעבר קוראן.

ג'מאל זחאלקה: "הֵמָּה רֹכְלָיִךְ; בְּחִטֵּי מִנִּית וּפַנַּג וּדְבַשׁ וָשֶׁמֶן, וָצֹרִי, נָתְנוּ, מַעֲרָבֵךְ".

ג'מאל זחאלקה: הפנג הוא היפוך של קנב, שזה קנאביס.

ג'מאל זחאלקה: זה האזכור היחידי בתנ"ך של קנאביס, כי קנה בושם- - -

אורי אריאל: זה שלך?

אורי אריאל: באמת אני שואל.

ג'מאל זחאלקה: זה מעבודת הדוקטורט שלי.

ג'מאל זחאלקה: אני עשיתי עבודת דוקטורט על הנושא.

יהודה גליק: על מה הדוקטורט שלך?

ג'מאל זחאלקה: על הקנאביס.

יהודה גליק: באמת?

ג'מאל זחאלקה: כן, בטח.

יהודה גליק: אני אמרתי לחבר הכנסת זחאלקה, חבר הכנסת דוקטור ג'מאל זחאלקה, סליחה.

ג'מאל זחאלקה: הדוקטורט שלי הוא על חשיש.

אורי אריאל: מה עשיתם?

אורי אריאל: עישנתם את כל הסוגים?

ג'מאל זחאלקה: האמת היא שאחד הנושאים המרתקים, למה נעלם הקנאביס מהתנ"ך, אבל אני לא אכנס לזה.

<קריאה: פשוט עישנו אותו.

ג'מאל זחאלקה: לא, יש סיפור ארוך מאוד.

יהודה גליק: בעזרת השם כשנבנה את בית המשפט נחזיר למקדש, אל תדאג.

ג'מאל זחאלקה: מה שטענו חוקרים רבים, קנה בושם זה לא קנאביס, זה משהו אחר.

ג'מאל זחאלקה: אבל פנג באזכור הזה של מסחר, אתה יכול – כשאתה בא ואומר תסחרו בזה, תסחור בזה זאת מילה מקומית.

ג'מאל זחאלקה: בספר יחזקאל - - -

אורי אריאל: אפשר לקבל את העבודה שלך?

ג'מאל זחאלקה: כן.

אורי אריאל: תביא, אני אלמד משהו.

יהודה גליק: הוא נכתב בעברית?

ג'מאל זחאלקה: נכתב בעברית, כן.

יהודה גליק: איפה זה?

יהודה גליק: איזו אוניברסיטה?

ג'מאל זחאלקה: גם הרמב"ם השתמש בזה בזרעים, בספר התרופות של הרמב"ם יש את השימוש בקנאביס לטיפות אוזניים בשמן של הזרעים.

יהודה גליק: איך הוא קרא לזה?

יהודה גליק: איך הרמב"ם קרא לזה?

ג'מאל זחאלקה: קנאביס.

יהודה גליק: הוא קרא לזה קנאביס?

ג'מאל זחאלקה: קנבוס.

יהודה גליק: ראיתי שהרמב"ם כתב בערבית, אז אתה קראת אותו בערבית?

ג'מאל זחאלקה: יש אזכורים שונים, אני לא רוצה להיכנס לעניין של קנאביס בתרבות, בארץ הזאת, מה קרה.

ג'מאל זחאלקה: גם האשורים עשו פה, זה סיפור ארוך מאוד.

ג'מאל זחאלקה: אני חושב שיש כאן מצב שבו הפוטנציאל של הקנאביס הרפואי והפוטנציאל התעשייתי הוא אדיר.

ג'מאל זחאלקה: פרופסור משולם שהיה בוועדה לפני כשישה חודשים, אני אירחתי אותו בחדר שלי בכנסת.

ג'מאל זחאלקה: הוא כמובן המורה שלי.

ג'מאל זחאלקה: אני תלמידו של פרופסור משולם.

ג'מאל זחאלקה: הוא אמר לי שהקנאביס הרפואי הולך להפוך לרמה של גילוי הפניצילין.

ג'מאל זחאלקה: כלומר, בהיסטוריה של הרפואה, ואני מבין למה.

ג'מאל זחאלקה: אני גם הייתי שותף למחקר שגילה את הרצפטורים של הקנאביס בתוך הגוף, ואפילו למתן השם של החומר הפעיל בקנאביס בתוך הגוף, אנחנו קראנו לו אננדמיד.

ג'מאל זחאלקה: הבחור האמריקאי שפענח את המבנה שלו, היינו, ישבנו בחדר, והתווכחנו על איזה שם ניתן לו.

ג'מאל זחאלקה: הוא קרא ספר – הודית.

ג'מאל זחאלקה: הוא התעניין במושג שנקרא עננה.

ג'מאל זחאלקה: עננה זה אושר.

אורי אריאל: בפרסית?

אורי אריאל: איזו מילה זאת?

ג'מאל זחאלקה: עננה בסנסקריטית הודית.

ג'מאל זחאלקה: אז אנחנו ידענו שהמבנה שלו הוא עמיד, ככה זה חומר כימי, ואז קראנו לו – התווכחנו כמה שמות, בסוף אמרנו: בואו נקרא לזה אננדמיד, עמיד האושר.

ג'מאל זחאלקה: ככה זה.

ג'מאל זחאלקה: הקנאביס מעורב בהרבה מערכות בתוך הגוף.

ג'מאל זחאלקה: לכן יש הרבה – אתה שומע מחקר כזה, מחקר כזה ומחקר כזה.

ג'מאל זחאלקה: גם בתוך הצמח יש כל מיני צמחים, יש CBD, קנבידיון, יש THC, יש ו- .

ג'מאל זחאלקה: יש חומרים שונים ומשונים בתוך הצמח.

ג'מאל זחאלקה: גם הצמח הוא טוב ליצירת חבלים ולייצור של שמן.

ג'מאל זחאלקה: הכל היה – פרחה תעשייה גדולה מאוד של החומר הזה.

ג'מאל זחאלקה: עכשיו זה מתחיל לחזור לא רק כמשהו רפואי, אלא כמשהו שהוא מסחרי.

ג'מאל זחאלקה: השמן של הקנאביס יש לו שימושים רבים מאוד.

ג'מאל זחאלקה: בארצות הברית ייצרו בשנות העשרים עד שמאות אלפי טונות של השמן למטרות תעשייתיות, תעשיית הסבון, תעשיות רבות.

ג'מאל זחאלקה: זה שימש לחבלים, אבל מה קרה?

ג'מאל זחאלקה: סיפור קטן.

ג'מאל זחאלקה: מוחמד עלי באשא, שליט מצרים, רצה חבלים לצי שלו, אז הוא ייבא חבלים מצרפת, שם גידלו קנאביס למטרות ייצור חבלים.

ג'מאל זחאלקה: אחר כך אמר: לא, בואו נגדל את זה אצלנו.

ג'מאל זחאלקה: הוא הביא זרעים, גידל אותם במצרים.

ג'מאל זחאלקה: אחרי דור אחד או שניים הם הפכו לחומרים, והתחילו לעשן ולאכול אותם.

ג'מאל זחאלקה: בצרפת זה לא ממסטל, אבל אצלו זה ממסטל כי זה תלוי גם במזג האוויר.

ג'מאל זחאלקה: בתנאים מסוימים הוא מייצר יותר THC, בתנאים אחרים הוא מייצר פחות.

ג'מאל זחאלקה: אז המרחב הוא גדול מאוד, ואין ספק שיש מקום – אפשר לשלוט בזה גם ולסדר את זה.

ג'מאל זחאלקה: אני בטוח שיש מומחים שמטפלים בעניין הזה, שזה יהיה טוב לזרעים, בלי שיהיה בו חומר פעיל THC, בכמויות קטנות אפשר להוביל את זה לשם, גם ליצור חבלים.

ג'מאל זחאלקה: יש מדינות שב – למשל בייצור הבדים בקוריאה זה מאוד נפוץ, בצ'כיה לאוכל לציפורים, אתה יכול להביא זרעי קנאביס.

אורי אריאל: גם אצל הגרשים.

ג'מאל זחאלקה: בדיוק.

ג'מאל זחאלקה: אז הפוטנציאל הוא אדיר.

ג'מאל זחאלקה: אני חושב שזה עניין – מאוד.

ג'מאל זחאלקה: הבעיה היא שההקצאות בארץ של הממשלה, משרד המדע, משרד הבריאות ושל הרשויות בארץ למחקר רפואי בעניין קנאביס, הן זניחות, קטנות, ואין קשר בינן לבין הפוטנציאל הגדול.

אורי אריאל: אנחנו נתנו עכשיו, תדע רק, 8 מיליון שקלים למחקר.

ג'מאל זחאלקה: זה בסדר, זה מחקר חקלאי, זה משהו אחר.

אורי אריאל: לא, תדע שיש הרבה חברות פרטיות, בתי חולים, יש יותר ויותר מחקרים.

ג'מאל זחאלקה: זה עדיין – מה שאני אומר, זה שהפוטנציאל הוא כל כך גדול, שההשקעה היא – אין קשר, לא הולמת את זה בגלל הסטראוטיפ.

ג'מאל זחאלקה: גם מה שמעניין אותו, הרמב"ם משתמש בזה הרבה, אפשר למצוא את זה אצלו.

ג'מאל זחאלקה: את הזרעים, לא את ה – רק טיפות אוזניים, שלא יחשבו שזה.

ג'מאל זחאלקה: גם ברפואה הערבית יש הרבה דברים שלא נבדקו ויש הרבה טענות שלא נבדקו.

ג'מאל זחאלקה: חלק מהן משמשות, לצערנו – אני בעד, אני שמרן בענייני רפואה, אבל עד היום אין הוכחות חד משמעיות לרוב השימושים שישנם היום.

ג'מאל זחאלקה: חלקם - - -

יהודה גליק: זה מדע אמפירי, הכי אמפירי שיש.

ג'מאל זחאלקה: אני אומר לך, עד שזה ייכנס – מה זה אמפירי?

ג'מאל זחאלקה: אני אגיד לך את הדוגמה.

ג'מאל זחאלקה: כשאתה יכול להיכנס, זה נמצא על מדף בית המרחקת או בכספת כמו שנמצא מורפין או משהו אחר.

ג'מאל זחאלקה: כלומר, זה נמכר בצורה רפואית שזה עבר את כל המבחנים.

ג'מאל זחאלקה: זה דבר לא פשוט.

יהודה גליק: מוכרים את זה גם רק בטיפות, לא מוכרים את זה ב - - -

ג'מאל זחאלקה: יש כמה שימושים ואינדיקציות שאי עליהן עוררין, גם בענייני אפילפסיה, כטיפול פסיכיאטרי זה לא מקובל.

ג'מאל זחאלקה: אני חושב שלצד המאמץ לגדל צריך לעשות איזושהי סטנדרטיזציה גם של החומרים, גם של התוצרת החקלאית וגם של המחקר הרפואי בארץ.

ג'מאל זחאלקה: יכול להיות שאחרי שאני אפרוש מהכנסת, וזה לא רחוק, אני אחזור לעסוק בנושא הזה.

אורי אריאל: רגע, שניה.

יהודה גליק: תראו, האמת שאתה הכנסת אותנו לבעיה דוקטור זחאלקה.

יהודה גליק: תדע שגמרא כתוב שאם למדת משהו ממישהו אחד, משהו אחד, אתה צריך לקרוא לו מורי ורבי, אז אני אצטרך עכשיו להתייחס אליך בתור מורי ורבי.

ג'מאל זחאלקה: האמת היא, אתם לא יודעים, אבל החיפוש אחרי הקנאביס בתנ"ך היה משהו מושכל.

ג'מאל זחאלקה: אמרו: איפה אתה יכול למצוא קנאביס בתנ"ך?

ג'מאל זחאלקה: אצל יחזקאל.

ג'מאל זחאלקה: לא בספר אחר, בגלל כל ה - - -

יהודה גליק: אבל יחזקאל לא היה בארץ, הוא היה בבבל, אז זה קצת - - -

ג'מאל זחאלקה: לא חשוב.

יהודה גליק: טוב, חברים, אני רוצה להתקדם.

<חנן בזק: רגע, אני רוצה רק לומר, אנחנו משרד החקלאות פותחים בשבוע-שבועיים הקרובים ניסיון בשלושה אתרים, הולכים לגדל לאותן מטרות שאתה אמרת.

<חנן בזק: עשינו ניתוחים כלכליים ואנחנו כבר הולכים לפתוח לא את הקנאביס הרפואי, את הקנאביס התעשייתי.

יהודה גליק: טוב, נמצאים פה דוקטור יובל ראש היק"ר וחנן בזק מנהל שרות ההדרכה המקצועי במשרד החקלאות.

יהודה גליק: אני רוצה לדעת, לו יהי, ממשלת ישראל מקבלת החלטה להתחיל.

יהודה גליק: מה הפרוצדורות אחרי זה?

יהודה גליק: מה עוד צריך לקרות אחר כך כדי שזה יוכל לצאת לדרך?

אורי אריאל: יובל יענה.

אורי אריאל: יש רישיונות חקלאיים כבר, חלק כבר השקיעו כסף.

אורי אריאל: אפשר בחלק מהמקומות פשוט להתחיל לעבוד.

יהודה גליק: אוקי.

<חגי הילמן: אפשר תוך ארבעה חודשים להתחיל לשלוח את זה.

יהודה גליק: אוקי, זה מה שרציתי לשמוע.

יהודה גליק: יובל, ראש היק"ר – סליחה, כתוב פה במפורשות דוקטור.

יהודה גליק: אתה לא תחליף.

<יובל לנדשפט: אחד, תודה, שתיים, למעשה כל הדברים כבר פותחו בישראל וישראל היא אור לגויים.

<יובל לנדשפט: אם נצטט מיחזקאל אז כתוב: "קומי אורי, כי בא אורך; וכבוד יהוה, עלייך זרח.

<יובל לנדשפט: כי-הנה החושך יכסה-ארץ, וערפל לאומים; ועלייך יזרח יהוה".

<יובל לנדשפט: זה בדיוק מה שקורה.

<יובל לנדשפט: חמישה חומשי הקנאביס נכתבו פה בישראל בעזרתו של פרופסור משולם, פרופסור עמי – ועוד מדענים אחרים וטובים.

<יובל לנדשפט: נרשמה קודם כל מתודה קלינית שאין בעולם.

<יובל לנדשפט: שאל אותי בדיוק לפני שבוע, ובעקבותיהן מדינות העולם באות לפה והן רוצות ללמוד.

<יובל לנדשפט: אז כך המתודה הקלינית שרופא יוכל לנתב את הטיפול בקנאביס, הכשרנו כבר 83 רופאים, נותרו מהם 81.

<יובל לנדשפט: נכתבה המתודה הגידולית, איך לגדל קנאביס בmedical grade נכתבה מתודה של GLP, איך לייצר את התנאים.

<יובל לנדשפט: נכתבה מתודה של GDP, good distribution, איך להפיץ - - -

יהודה גליק: כל פעם שאתה אומר סיסמה כזאת אתה מראה לי כמה שאני לא יודע, זה לא נעים.

ג'מאל זחאלקה: זה תנאי ייצור.

<יובל לנדשפט: וגם תנאי אבטחה נאותים, GSP, good security.

<יובל לנדשפט: כל מה שכללי איכות נקרא good, אות מסוימת שמסמנת practice.

<יובל לנדשפט: כך נכתבו חמשת הכרכים האלה שנקראים הקנקופה הישראלית.

<יובל לנדשפט: הקנקופה הישראלית תפסה בעולם, שלאחרונה בעקבותיה הגיעו לפה מדינות זרות רבות, ובכללותן גרמניה, אוסטרליה, צ'כיה ועוד הרבה מאוד מדינות, שהגיעו לפה כי הן כולן רוצות לאמץ את המתודה הקלינית הישראלית, ובעקבותיה לקנות גם מוצרים מישראל.

<יובל לנדשפט: לאחרונה, בשבוע שעבר, היו פה משלחת גם מיוון, מטעם משרד הכלכלה ומשרד הבריאות שלהם, ומתישהו שהם שאלו: תגידו, אז מה – אמרו, תסבירו יותר בפשטות את הנושא הזה של המתודה, אז שאלנו אותם מה השעה?

<יובל לנדשפט: אז הם אמרו 12:00.

<יובל לנדשפט: שאלנו לפי מה?

<יובל לנדשפט: אז היא אמרה לפי גריניץ'.

<יובל לנדשפט: אמרתי: זהו, בקנאביס, ישראל היא גריניץ'.

<יובל לנדשפט: ייצרנו איזושהי מתודה.

<יובל לנדשפט: ניתן לייצא מוצרי קנאביס בmedical grade.

<יובל לנדשפט: עמדתו של סגן השר שלנו – דרך אגב, כל הדבר הזה - - -

יהודה גליק: כי לבנון זה חלק מארץ ישראל.

<יובל לנדשפט: קטונתי בלדבר על גבולות ארץ ישראל.

<יובל לנדשפט: לטעמי שניכם מצמצמים, אבל - - -

יהודה גליק: אנחנו רק מהפרת ועד הנילוס, זה הכל, אנחנו לא רוצים יותר.

<יובל לנדשפט: קנאביס לשימוש רפואי, medical grade cannabis, לא מיוצר בשום מקום בעולם.

יהודה גליק: ואוטוטו ייוצא מישראל - - -

<יובל לנדשפט: משהו שגדל תחת כיפת השמיים בלבנון ויכול להיות חשוף לזיהומים ולפטריות, למישהו שאין לו מערכת חיסונית.

<יובל לנדשפט: 30% ממטופלינו, בדרך כלל הם חולים אונקולוגיים.

יהודה גליק: אנחנו מדברים פה רק על רפואי.

יהודה גליק: לכן גם נמצא פה משרד הבריאות.

<יובל לנדשפט: זאת אומרת, הפוטנציאל פה קיים.

<יובל לנדשפט: ואז באו ושאלו באמת איפה הפוטנציאל?

<יובל לנדשפט: ושאלו האם באמת הפוטנציאל כזה הוא.

<יובל לנדשפט: על אבי שמחון, פרופסור אבי שמחון, הוטל עליו ועל צוותו יוליה ואירית, ערכנו איתם יומיים של דיונים כולל סיור בחוות, גם אצל חגי, גם אצל חוות אחרות.

<יובל לנדשפט: חגי הוא אחד המגדלים, יש לו גם חוות גידול וגם מפעל תחת כללי GLP, והוא עתיד לעבור גם את המבחנים של GAP.

<יובל לנדשפט: היו והתרשמו מהפוטנציאל.

<יובל לנדשפט: דיברו גם עם אותן מדינות.

<יובל לנדשפט: אני יודע שדיברו עם גרמניה.

<יובל לנדשפט: אני קיבלתי גם מהגרמנים את ניירות העמדה שלהם, של הגרמנים, מה הם ענו.

<יובל לנדשפט: אני סמוך ובטוח שהמועצה הכלכלית תדע לתת הערכה כלכלית.

יהודה גליק: רק צריך ללחוץ עליהם.

<יובל לנדשפט: עמדתו של סגן השר שלנו הייתה ונותרה כמו שהיא הייתה מלכתחילה.

<יובל לנדשפט: עדיף שישראל לא תייצא סמים, אבל הוא לא התנגד לייצוא מוצרי קנאביס רפואי, medical grade.

<יובל לנדשפט: יהיו שני תנאים.

<יובל לנדשפט: אחד, אם תובטח ההיתכנות הכלכלית למשק בכלל בישראל ולמערכת הבריאות בפרט, ואנחנו עדים למצוקות הצעד.

<יובל לנדשפט: שתיים, אם יובטח מנגנון רגולטורי למניעת זליגה לעולם הפנאי.

<יובל לנדשפט: כולנו נגד הלגליזציה.

יהודה גליק: אז בדיוק בנקודה הזאת, כפי שגם אמר שר החקלאות אורי אריאל.

יהודה גליק: אני רוצה לבקש מאתי כהנא, נמצאת כאן?

יהודה גליק: ראש אגף אכיפה ברשות למלחמה בסמים.

יהודה גליק: אני אשמח שתיגשי לשולחן ואם תוכלי בטובך להגיד לנו – אנחנו קיבלנו את דבר השר ארדן ודבר השר אורי אריאל, האם אתם, מבחינתכם, אכן ערוכים לתת את כל המענים למנוע את כל הזליגות, ואכן אתם אתנו בעניין?

<אתי כהנא: ראשית, אני צריכה לתקן את הטייטל שלי, זה כנראה הטייטל הקודם ועוד לא מעודכן אצלכם.

יהודה גליק: אז תגידי לנו מה הטייטל.

<אתי כהנא: אני ראש תחום בכיר חומרים פסיכו-אקטיביים ברשות למאבק באלימות, סמים ואלכוהול במשרד לביטחון פנים.

יהודה גליק: אוקי.

<אתי כהנא: אדוני, אתם הכי מעודכנים.

יהודה גליק: היה לך גם את העדכון הזה.

יהודה גליק: זאת אומרת, ידעת, לא חידשנו לך, ידעת את זה.

יהודה גליק: אוקי, אני לא אביך אותך.

<אתי כהנא: אל תשאל את השאלה ואל תביך אותי.

יהודה גליק: אוקי.

<אתי כהנא: העמדה של המשרד הייתה לאורך כל הדרך, שאת הנושא הזה צריך לעשות באחריות.

<אתי כהנא: כלומר, לא הייתה התנגדות עקרונית, אלא התנגדות לכך שזה ייעשה בחופזה, בלי להבטיח את הנושא הזה של זליגה.

<אתי כהנא: אדוני העיר קודם איזושהי הערה שאני מאוד מצטרפת אליה, שמעבר להוכחת או לטרדה מזליגה קיימת, אין ספק שההגדלה וההרחבה מ-8 חוות ל-50-70 חוות, זה המספרים שמדברים עליהם, טומנת בחובה איום גם ללא קשר למצב הקיים היום, ועל אחת כמה וכמה אם גם כבר היום יש חששות מוצדקים.

יהודה גליק: אם האוצר והשר לביטחון פנים הסכימו, זה אומר שנתנו פה מענה תקציבי לפיקוח.

<אתי כהנא: כנראה, זה מה שאדוני בישר כאן.

<אתי כהנא: אם זאת הבשורה אז אני מניחה שמכאן ממשיכים הלאה לדברים האחרים, אבל לי אין מעבר לכך בשורות לבשר.

יהודה גליק: בסדר גמור, יופי.

<תומר טל: אני יכול לענות על הדבר הספציפי הזה?

יהודה גליק: כן.

יהודה גליק: עומד פה חנן שהוא ראש ה- אני מקווה שהתפקיד שלך כן נכון, מנהל שירות ההדרכה והמקצוע במשרד החקלאות ופיתוח הכפר.

יהודה גליק: אני רוצה בכל זאת כן לדעת איפה הדברים עומדים.

יהודה גליק: כמה רישיונות כבר יש.

יהודה גליק: לאחר מכן – מה שמך?

<תומר טל: אני נציג ציבור, תומר טל.

יהודה גליק: תומר טל, נציג ציבור.

יהודה גליק: בסדר גמור.

<חנן בזק: אוקי.

<חנן בזק: שמי חנן בזק, אני מנהל שירות ההדרכה והמקצוע במשרד.

<חנן בזק: אנחנו מתחילת ההסדרה החדשה, גם הסגן שלי, גילוי נאות, היה שותף יחד עם יובל בהכנת כל המתווה החדש של אותן חמשת חוברות שדובר עליהן, פלוס כל הדברים שקדמו לכך.

<חנן בזק: אני החלפתי אותו בשנתיים האחרונות ונכנסתי עמוק לתוך הסיפור הזה.

<חנן בזק: אני רוצה לומר לכם ולחדד כמה דברים שנאמרו כאן.

<חנן בזק: בעצם להערכתי נקודת המפתח כרגע זה אבי שמחון.

<חנן בזק: למה?

<חנן בזק: כי כשאנחנו ישבנו אתו בישיבה הוא העלה שני נושאים מרכזיים שאולי אפילו אותי, ואני חושב שגם את יובל, הפתיעו בצורה מסוימת.

<חנן בזק: השאלה הראשונה שהוא שאל אותנו, הוא שאל את ארנון המשנה למנכ"ל שהיה אז.

<חנן בזק: הוא שאל אותו: איפה פרסמתם את הנושא הזה?

<חנן בזק: באיזה מגזינים פרסמתם את זה בעולם?

<חנן בזק: האם פרסמתם את זה בשלושת המגזינים הטובים?

<חנן בזק: פרופסור אבי שמחון בא מהאקדמיה, הוא יודע מה זה מגזין.

<חנן בזק: הוא ענה לו: לא, לא פרסמנו את זה בהכי הכי, פרסמנו – יש לנו עלייה לרגל מכל העולם, מצד שני, אז מה?

<חנן בזק: הם יודעים מזה, מצד אחד.

<חנן בזק: על זה לא התעכבנו - - -

יהודה גליק: שאף אחד אחר לא ישיג אותנו.

<חנן בזק: אתם יודעים שכשיש משהו טוב יודעים על זה, לא צריך לכבד את הביקוש.

<חנן בזק: זה משהו טוב, אין ספק.

<חנן בזק: אני דווקא מהשאלה השנייה שלו שהוא הפנה יותר אליי ואמר לי ככה: תאמר לי איך אנחנו יכולים להבטיח לחקלאים, שהם הולכים להשקיע עכשיו מיליונים כי זה לא עסק זול להקים את זה, איך אנחנו יודעים מי יצרוך את זה וכמה יצרכו?

<חנן בזק: איך אנחנו ערבים לכך שלא מחר בבוקר יפשטו אנשים את הרגל ויבואו לממשלה, שהיא זאת שמאשרת בסוף, והיא תגיד: רגע אחד, אתם הכנסתם אותנו לברוך הזה.

<חנן בזק: אז השר נגע בעניין הזה, השר שלי, ואמר את זה חד וחלק.

<חנן בזק: כמי שאמון על ההדרכה במשרד, ואני מתעסק בכל הענפים, אם זה בפרחים, אם בירקות, בבעלי חיים ובכל הדברים ובמטעים.

<חנן בזק: אין ענף שאנחנו לא עושים עליו תחקירים כלכליים.

<חנן בזק: אנחנו אוספים נתונים, אבל אנחנו לא אונסים את החקלאים.

<חנן בזק: הם עושים את הבדיקות שלהם, הם אנשים רציניים, הם יודעים למה הם נכנסים.

<חנן בזק: בחקלאות בכלל יש הרבה הימורים, יכולים לקרות הרבה מאוד דברים.

<חנן בזק: בסך הכל, אנחנו לא דוחפים.

<חנן בזק: יותר מזה, אנחנו קיימנו שישה מפגשים גדולים בכל משרד של מאות אנשים, ופרסמנו להם - - -

יהודה גליק: של חקלאים פוטנציאליים?

<חנן בזק: כן.

<חנן בזק: לחקלאים פרסמנו והתחילו לעשות טלפונים.

<חנן בזק: היה לנו כנס אחר בכינרת שהיו בו 900 מגדלים, אנשים שהתעניינו וישבו במדרגות.

<חנן בזק: אבל כשפרסמנו את התחשיב הכלכלי שלנו, נשארו אולי עשרה לדיון, כי ראו שזה לא – תיקח אפרסק שהוא לא כלכלי, ופתאום תהפוך לקנאביס.

<חנן בזק: זה לא ככה.

<חנן בזק: מצד שני, אנחנו לא דוחפים.

<חנן בזק: אנחנו נותנים נתונים במשרד, אבל אנחנו מוכרחים להראות את הפוטנציאל שקיים, וקיים פה פוטנציאל אדיר, אין פה בכלל ספק.

<חנן בזק: לכן הנקודה המרכזית היא שהחקלאים – ואנחנו עוצרים אותם.

<חנן בזק: אתה שואל אותי מה קורה במשרד, אנחנו עוצרים את החקלאים.

<חנן בזק: דבר אחד אני כן אומר, עד שהממשלה לא תחליט על ייצוא, אל תיכנסו.

<חנן בזק: שמונת המגדלים שמייצרים פה לשלושים אלף חולים, יש להם מספיק.

<חנן בזק: אנחנו לא – אל תיכנסו.

<חנן בזק: אם יהיה ייצוא, אז אתם בסוף אלה שמחליטים.

<חנן בזק: גם הבדיקה היא שלכם.

<חנן בזק: לכן, כמו שנאמר, אף אחד מאתנו לא מתערב לא באבוקדו ולא ביתר הדברים.

יהודה גליק: כמה מגדלים כרגע מבחינת

יהודה גליק: כם ערוכים לקבלת רישיון לייצוא, אם הממשלה תחליט?

<חנן בזק: ההרשמה הראשונה היא בערך 270 אנשים שקיבלו את הקוד הראשוני.

<חנן בזק: זה עוד לא אומר שיש להם אישור.

<חנן בזק: הם עברו את המבחנים הראשונים וחלק התחילו.

<חנן בזק: למען גילוי נאות נוסף - - -

יהודה גליק: כמה זה החלק שהתחיל?

יהודה גליק: בערך, סדר גודל.

<יובל לנדשפט: פחות מעשרה.

יהודה גליק: פחות מעשרה, אוקי.

<חנן בזק: התחילו, אז השקיעו.

יהודה גליק: זה חוץ מהשמונה שמגדלים לארץ, עוד?

<חנן בזק: כן.

<יובל לנדשפט: יש מגדלים שגם הם נדרשים לעמוד בכללים.

<יובל לנדשפט: חלקם, גם הם מתקדמים יפה מאוד בעמידה בכללי איכות - - -

<חנן בזק: חלק כל כך מכירים וכל כך מאמינים בגידול שהתחילו להשקיע, ונכון שהתחילו להשקיע.

<חנן בזק: זה באמת יהיה עצוב מאוד בסופו של דבר אם תהיה פה החלטה לא לאשר.

<חנן בזק: אני מאלה שאופטימיים, אני מעריך – אני אומר שוב, נקודת המפתח היא מה הדו"ח שיגיש אבי שמחון לראש הממשלה.

יהודה גליק: יש לי פה, רשום לי פה את תומר ודנה מאנשי הציבור, אבל יש מישהו מהמשרדים הנוספים שירצה להתייחס?

יהודה גליק: אנחנו בהחלט נשמח לשמוע.

יהודה גליק: כפי שאמרתי, נמצאים פה - - -

<יובל לנדשפט: אני רוצה להוסיף עוד דבר אחד.

<יובל לנדשפט: בישיבה הקודמת בנושא הייצוא, ברור שאנחנו שוקלים – ואת זה הטיל ראש הממשלה, רגע לפני שמקבל החלטה, נבחן את הפוטנציאל מול הסיכון.

<יובל לנדשפט: את הפוטנציאל בוחן אבי שמחון, ואת הסיכון משטרת ישראל צריכה לבחון.

<יובל לנדשפט: בדיון הקודם הייתה פה נציגת המשטרה שטענה שיש להם עדויות מחקירה עמוקה מאוד לגבי זליגה מכמה חוות.

<יובל לנדשפט: אנחנו אמרנו שאם יש זליגה, ככל שיש זליגה, הסמכויות שיש בידינו הן גדולות מאוד לעצור, להפסיק את פעילותה, להטיל כל דבר.

<יובל לנדשפט: אנחנו קוראים – אני כבר אומר את זה, שאם יש זליגה ויש מישהו מאותם מגדלים קיימים - - -

יהודה גליק: אבל זה לא תפקידכם.

יהודה גליק: זאת אומרת, אם אתם מזהים זליגה אתם אמורים לדווח למשטרה, לא תפקידכם לטפל בזליגות האלה.

<יובל לנדשפט: אני אומר, רשויות האכיפה זה משטרת ישראל.

יהודה גליק: רשות האכיפה זה משטרת ישראל, כן.

<תומר טל: יש לי תשובה.

יהודה גליק: כן, אדון תומר טל.

יהודה גליק: נציג ציבור באיזה כובע?

<תומר טל: אני אגיד.

<תומר טל: אני מלווה את הוועדות משנת 2009, ברובן בתור נציג ציבור או בעמותות שאני שירתי בהן.

<תומר טל: עבדתי בחברה הכי גדולה בישראל, עסקתי במכירות קנאביס לחוץ לארץ בשנת 2013, שהממשלה לא אישרה.

יהודה גליק: מה זאת אומרת?

יהודה גליק: באופן לא חוקי?

<תומר טל: לא, נסעתי לכנס בינלאומי והייתה הזמנה מנציג של מדינה, ואז התחילו דיונים שכמובן אנחנו עדיין דנים בהם, והם עדיין מאוחרים מידי.

יהודה גליק: אתה בעצמך חקלאי?

<תומר טל: לא, אני מומחה בקנאביס, נותן שירות לחקלאים, לחוות.

<תומר טל: אני פשוט הייתי בתהליך הזה, אז אני יכול להגיד לך, לייצר את הציבור פה ולהגיד: גם בתור מטופל קנאביס, גם בתור מי שהיה מטפל קנאביס בחברה הגדולה וגם בתור מישהו שהוא יזם בתחום ומכיר את המתחרים בעולם.

<תומר טל: מאוד חשוב לי, באמת חשוב לי שאיכשהו תשמעו את הדברים שלי ואני אצליח לכמת אותם.

<תומר טל: אז נורא חשוב לי מהבחינה הביטחונית, בוא נגיד יש לנו תעשייה ביטחונית, מוכרים טילים והמון חלקים שיש בהם איכות סודית ויש בהם סיכון גבוה.

<תומר טל: לא יכול לבוא איזה נציג ממשפחת פשע לאיזה אחד מהעובדים בתוך חברה ביטחונית ולהגיד לו: תקשיב, אני יודע איפה הבת שלך לומדת, אני יודע שהיא יוצאת בדרך כלל בשעה הזו והזו, ואני יודע שאני רוצה שני שקים עד חודש הבא.

<תומר טל: אדם בר דעת, חקלאים שאני מייצג, שאגב פנו אליהם כל מיני טלפונים מוזרים ובאו לבדוק את החוות שלהם טלפונים מוזרים, הם לא יודיעו לא ליק"ר, וגם לא לצערי למשטרת ישראל, ברגע שמדובר במשפחת פשע.

<תומר טל: בגלל זה גם לא מדברים פה – החברה הכי גדולה בישראל, נזרקו אליה שני רימונים לאחד מהבעלים הביתה.

<תומר טל: אנחנו לא מדברים על זה פה, אבל זה קרה.

<תומר טל: אחד מהרימונים קרה השנה.

<תומר טל: זה לא בגלל שהם לא נתנו איזה שירות לא טוב לאיזה משפחת פשע.

<תומר טל: אני אומר משהו כדי להציל את כל המדינה פה מהבחינה הזו, אוקי?

יהודה גליק: שמה?

יהודה גליק: מה אתה אומר?

<תומר טל: הזליגה הזו זו הזליגה המסוכנת, כי יש פה פשע מאורגן מפחיד מאוד.

<תומר טל: מדינות שהולכות לנצח אותנו בייצוא, בהן עצמן - - - כן, אני מצדיק לחלוטין.

יהודה גליק: באמת המשטרה עד עכשיו אמרה שבלי פיקוח - - -

<תומר טל: אני אומר לטובת המדינה, יש פה נציגה של משרד המשפטים ואני טחנתי מים את כל הוועדות האלו, הרבה מאוד דברים חזרו על עצמם.

<תומר טל: קנדה היא מדינה מאוד גדולה, בה יש לגליזציה ומקדמים לגליזציה.

<תומר טל: גם כאשר מקדמים לגליזציה במדינת קליפורניה כרגע, כל עוסק בעניין יש לו אישור מיוחד לעסוק בעניין.

<תומר טל: זה לא כמו שתמכור בירה, אתה יכול למכור את זה בכל מקום.

<תומר טל: אתה תמכור את זה במקום שעבר אישור מיוחד.

<תומר טל: ברגע שיש לגליזציה, מה קורה במדינה?

יהודה גליק: אנחנו לא מדברים פה על לגליזציה.

<תומר טל: לא, אני מדבר אתך על האם לעשות ייצוא או לא לעשות ייצוא.

<תומר טל: אז אני אומר לא להעז לעשות ייצוא אם אין במדינה הזו מספיק פתיחות דעת משפטית, שבה כל אדם – כי גם אנחנו בתור חולים פה בארץ, בגלל אינטרסים, אם זה של הפארמה, או כי הבירה לא רוצה שיחליפו אותה, או כי סוכר נמכר טוב יותר כאשר אין את החומר המבטל התמכרויות קנאביס, אז אפילו החולים לא מקבלים את הקנאביס.

<תומר טל: כמו שהוא אמר, חולי פסיכיאטריה לא מקבלים.

<תומר טל: אז אני אומר - - -

יהודה גליק: משרד החקלאות ומשרד הבריאות לא תקפו את המשרד לביטחון פנים על ההגבלות.

<תומר טל: רוצים לייצא, גם אל תגבילו, מי שיש לו הזמנה לחוץ לארץ שיבדקו אותו בבדיקות, יכניסו כסף, ייתנו לו לייצא, אבל ברגע שיהיה פה במדינה חופש, לא יהיו חקלאים שיתרסקו, כי תהיה מספיק תעסוקה לכולם.

<תומר טל: כלכלית, מדינות בהן יש לגליזציה, יש שם מחירים שווים, אין שום בעיות, לכולם יש עבודה.

<תומר טל: אגב, כל תעשיית הקנאביס הישראלית לא מקבלת שכר.

<תומר טל: אני לא מקבל שכר, למה?

<תומר טל: כי אין הזמנות, אין כסף.

<תומר טל: לא יודעים אם יהיה ייצוא, אז יש לנו תעשייה מתה.

<תומר טל: בקנדה אין תעשייה מתה, באפריקה יש עכשיו הזמנות.

<תומר טל: יש הזמנות בכל העולם, במדינות שיש בהן לגליזציה.

<תומר טל: יוון לא צריכה אותנו, היא מוציאה עוד מעט ייצוא כי עושים לגליזציה.

<תומר טל: אנחנו מחכים ללגליזציה, שזה אומר להיות אזרחים חופשיים פה, לצרוך את התרופה בתור חולה, לא בתור חולה, אזרחים חופשיים.

<תומר טל: עברנו אבן, סבלנו מספיק.

<תומר טל: כל החקלאים יפסידו, אגב.

<תומר טל: אני אומר, במצב הקיים כולם יפסידו.

<תומר טל: אין לקוחות, השוק הזה רצחני.

<תומר טל: בא אליי איזה טייקון ואומר לי: אה, אתה חקלאי.

<תומר טל: טוב, יש לי איזה 150 כמוך.

<תומר טל: תן לי את כל החווה שלך, אני אשלם לך ככה.

<תומר טל: אני אומר לך, אז טייקונים - היחידים שהרוויחו זה שני עורכי הדין שלקחו כסף כדי להשיג אישורים, 80,000 שקלים כל אחד לקח - - -

יהודה גליק: תודה רבה תומר.

יהודה גליק: מאוד חשוב מה שאמרת.

יהודה גליק: אני רק אומר שלא מדובר על משהו פרוץ, מדובר פה על משהו מפוקח, הן ממשרד הבריאות אגף היק"ר, הן ממשרד החקלאות, הן מהמשרד לביטחון פנים.

יהודה גליק: אם אנשים – מושחתים יכולים להיות בכל מקום, תשמע.

יהודה גליק: אם בגלל שיש חשש שאנשים הם מושחתים לא נעסוק פה בדברים, אז אפשר לסגור את המדינה.

יהודה גליק: אנחנו מודעים לבעייתיות, לא מזלזלים בבעייתיות, ואנחנו בהחלט - - -

<יובל לנדשפט: אני פונה לתומר.

<יובל לנדשפט: ככל שיש בידיך עובדות על זליגה ותופעות לא חוקיות אותם מנית - - -

יהודה גליק: אנא דווח למשטרת ישראל, זה בדיוק התפקיד.

יהודה גליק: אנחנו בהחלט, חד וחלק, משטרת ישראל צריכה לפעול - - -

<קריאה: מה עם המחירים?

<קריאה: אף אחד לא מדבר על המחירים.

<יובל לנדשפט: המחירים זה כלכלת שוק חופשי.

יהודה גליק: מה שמך?

<דוד פפו: שמי דוד פפו.

יהודה גליק: לא, ביקש פה מישהו את רשות הדיבור.

<אדם שוסטר: אדם שוסטר, אבל אני אגש בצורה מסודרת.

יהודה גליק: בבקשה, בוא שב.

יהודה גליק: תגיד לנו מה תפקידך בכוח.

<אדם שוסטר: אני לא רוצה לקטוע את דבריו, אני אעמוד בתור.

<דוד פפו: לא דיברתי, רק שאלתי שאלה.

יהודה גליק: מה הייתה השאלה?

יהודה גליק: לגבי המחירים, הוא אמר כלכלת שוק.

<יובל לנדשפט: המוצרים יהיו של עשרה גרם.

<יובל לנדשפט: המחירים ייקבעו על ידי כלכלת שוק.

<דוד פפו: לא יהיה פיקוח?

<יובל לנדשפט: סליחה?

<דוד פפו: לא יהיה פיקוח?

<יובל לנדשפט: מי שקורא את החלטת הממשלה, תקרא בבקשה את סעיף 4.2.

<יובל לנדשפט: אנחנו שומרים לעצמנו את הזכות להטיל פיקוח והגבלות על כל דבר, בכלל זה המחירים.

<יובל לנדשפט: בשלב הראשון לא נעשה זאת, כי אנחנו מאמינים שיש - - -

יהודה גליק: אדם, בבקשה.

<אדם שוסטר: סליחה שאני חוזר על דברים שהיו לפני שבוע וחצי.

<אדם שוסטר: בתור אחד פה היחידי - - -

יהודה גליק: אתה חקלאי?

<אדם שוסטר: לא, אני עובד בתעשייה.

<אדם שוסטר: אני בכלכלת שוק החופשי.

<אדם שוסטר: בתור היחידי פה בשולחן שיש לו רישיון לגידול רפואי ופנאי במדינת נוואדה בארצות הברית, הייתי רוצה לחלוק את הניסיון שלי, אם אפשר.

יהודה גליק: אני חושב שכולם ישמחו.

<אדם שוסטר: כלכלת שוק חופשית צריך להיות עסק כמו בכל דבר.

<אדם שוסטר: אני סומך על המשטרה שיודעים את העבודה שלהם, אמרתי את זה בפעם שעברה.

<אדם שוסטר: חלון ההזדמנות, דיברנו עליו.

<אדם שוסטר: אני חוזר לנושא המטופל.

<אדם שוסטר: העסק הזה התחיל מהתחום הרפואי, לעזור לאנשים.

<אדם שוסטר: יש גבול בשוק החופשי כמה כסף אפשר להשקיע למחקר ופיתוח לעזור לאנשים מבחינה רפואית במוצרים.

<אדם שוסטר: הכסף מניע את המחקר והפיתוח.

<אדם שוסטר: אם אין את הכסף הזה, אז לא יהיה את המחקר והפיתוח.

<אדם שוסטר: בישראל, ברוך השם, ישנו מצב של מחקר דורות קדימה מכל המדינות בעולם.

<אדם שוסטר: אבל מה?

<אדם שוסטר: המדינות האלה, כמו שהזכירו פה את קנדה, חברה אחת שאני מכיר באופן אישי את בעל הבית, שווה 5.5 מיליארד דולר, והיא הולכת ושוטפת את כל אירופה.

<אדם שוסטר: קשה מאוד להתחרות באנשים כאלה.

<אדם שוסטר: אפשר להתחרות כל עוד יש את הפיקוח על המחקר והפיתוח, פיקוח על המוצרים, השוק נמצא.

<אדם שוסטר: בכלכלה החופשית אי אפשר לצפות מיזם להשקיע עשרות מיליונים של דולרים, זה לא שני שקלים להשקיע וזה לא מיליון שקלים להשקיע במחקר ופיתוח, כדי להוציא מוצר שהוא ברמה רפואית, כדי שנמכור את זה לחברת פרמה, ולחכות.

<אדם שוסטר: זה אחד מניע את השני.

<אדם שוסטר: אז תעשו את כל הפיקוח שאתם רוצים לעשות, אין בעיה.

<אדם שוסטר: נעמוד בסטנדרטים שצריך, גם בזה אין בעיה.

<אדם שוסטר: נילחם בכל המתחרים שלנו ונשיג את התוצאות.

<אדם שוסטר: בסופו של דבר זה יוביל לעזרה לאנשים עם הרבה אתגרים רפואיים, אם זה פיזי או נפשי.

יהודה גליק: תודה רבה.

יהודה גליק: דנה, built in בוועדה הזאת.

יהודה גליק: בעזרת השם, אנחנו מאחלים לך תמיד בריאות והרבה איכות חיים גם.

<דנה בר און: תודה כבודו, אני תמיד מעריכה את התמיכה שלך.

<דנה בר און: אני רוצה להתייחס כאן לכמה דברים שנאמרו על ידי אחרים, ואז אני גם אוסיף טיפה משלי, ברשותך.

<דנה בר און: קודם כל, לדבריך אדם, לא רק שאין בינינו וויכוח, אני למעשה אומרת בדיוק את אותו הדבר שאתה אומר, אלא שאני אפילו לוקחת את זה צעד אחד קדימה.

<דנה בר און: אני מהמטופלים הראשונים במדינה הזאת.

<דנה בר און: הרישיון שלי הוא מינואר 2008.

<דנה בר און: אני עוד הייתי בתקופה שבה הטיפול היה חינמי, היה אישי, היה ישיר.

<דנה בר און: היו כמה עשרות מטופלים, זה הכל.

<דנה בר און: אני ראיתי את תהליך הגידול גם של המטופלים, גם של העסקים וגם של התשלום החודשי.

<דנה בר און: אני באה ואומרת בצורה חד משמעית, ויעיד על כך גם חגי שאמרתי את זה לא בדיון אחד ולא בשניים קודמים, ויעידו על כך גם יתר המגדלים ששומעים אותי מדברת ופונים אליי.

<דנה בר און: אני אומרת את זה בצורה מאוד ברורה.

<דנה בר און: היום אנחנו במצב של חוסר איזון משווע, מכל הכיוונים.

<דנה בר און: מהכיוון האחד כלפי העסקים, ואנחנו ראינו את זה עם מה שקרה לפני כמה חודשים, עם חברה אחת שפתאום בבת אחת עומס הדרישה של השמן קנאביס שלה הגיע לכזאת רמה, שהיא פיזית נתקעה בלי מלאי.

<דנה בר און: היינו במצב שלמעלה מ-200 ילדים היו צריכים להיות ממוקמים פתאום בחברה אחרת.

<דנה בר און: חלק מהילדים, ההורים היו צריכים להגיע להסכמה עם החברה לגבי כמה אפשר לקצץ במינון מבלי באמת בפועל לפגוע בטיפול של הילד.

<דנה בר און: משפט שלמה בין ילדים, מי יכול לחשוב על זה?

<דנה בר און: אתה יכול לחשוב על זה כבודו?

יהודה גליק: קשה מאוד.

<דנה בר און: אבל זה מה שהיינו בו.

<דנה בר און: זה המצב שהיינו בו.

יהודה גליק: ולכן?

<דנה בר און: יתרה מכך, אני מודה ואני אומרת בצורה מאוד פשוטה.

<דנה בר און: אחת הסיבות העיקריות לזה, זה שעלות הייצור של השמן הזה היא לרוב עבור כל ילד, בין פי 3-5 מהרווח שנכנס לחברה.

<דנה בר און: שוב, חגי כאן יכול לתקן אותי כבעלים שעושה את זה.

<דנה בר און: אז אין ספק שההוצאות – פעם היו מעט מטופלים, כן יכלו לעשות את זה בחינם.

<דנה בר און: היו גם יותר מטופלים ועדיין היה אפשר לעשות את זה במחירים סבירים.

<דנה בר און: אבל היום אנחנו במצב שגם כמות המטופלים וגם סוג הטיפול – אז לא היה שמן, אז היינו מקבלים את התפרחות.

<דנה בר און: היום מתחילים – אז רק התחילו לייצר את השמן, את המשחות, אבל זה היה מאוד, אתה יודע, מהגינה ליד, מה שנקרא, מהחווה ליד.

<דנה בר און: היה פחות צורך בהוצאות.

<דנה בר און: היום ההוצאות עבור סוג התכשיר הן כאלה שנכון, יש צורך באיזון, אחרת העסקים לא יכולים לשרוד, ואנחנו רואים את זה.

<דנה בר און: אני התרעתי, שלחתי במכתב לכל השרים ואני שלחתי גם את אותו המכתב לראשי הוועדות הרלוונטיות, ואני אמרתי בצורה מפורשת: אין ספק, הייצוא הוא הכרח, כי אחרת החברות האלה לא יוכלו לשרוד, והראשונים להיפגע הם אנחנו המטופלים.

<דנה בר און: אם החברות האלה לא יוכלו לשרוד, ושוב פעם אני חוזרת אליך חגי שאמרת לא פעם ולא פעמיים, שאם לא יהיה ייצוא, אתה לא תשאיר את העסק שלך פתוח פה בארץ, או שיש סיכוי שאתה לא תוכל או תאלץ להעלות את המחירים בצורה כזאת שאני לא אוכל לשלם תרופה.

יהודה גליק: תודה, הבנתי.

<תומר טל: חברת הביטוח צריכה לדעת כמה היא תשלם שנה הבאה על התרופה.

<דנה בר און: שניה תומר.

<דנה בר און: זה מביא אותי לשאלה ששאל כבוד יושב ראש הסתדרות הרוקחים, דוד פפו, איש יקר, תמחור.

<דנה בר און: בשבחך שזה יהיה משתלם לאדם, ובשביל שזה יהיה משתלם לחגי, אני אצטרך לשלם הלכה למעשה קרוב ל-2000 שקלים בחודש.

יהודה גליק: לעומת כמה את משלמת היום?

<דנה בר און: 370.

יהודה גליק: אבל למה?

יהודה גליק: אם זה יהיה ייצוא אז זה יהיה יותר רווחי, זה יהיה יותר זול.

<דנה בר און: עדיין העלות תגדל במידה מסוימת.

<דנה בר און: לא כל המצוקות ייפתרו על ידי הייצוא.

<דנה בר און: זה יפתור מצוקה מאוד גדולה, זה יאפשר לספקים לא להעלות - - -

יהודה גליק: אני לא מבין גדול בכלכלה, אבל הראש שלי אומר שככל שהייצוא הוא יותר תעשייתי, הוא יותר סיטונאי, אז המחירים אמורים לרדת.

<דנה בר און: אני אסביר לך את זה בצורה נורא פשוטה מתמטית.

<דנה בר און: היום המחיר הוא לא פר גרם, המחיר הוא פיקס פרייס בחודש, ללא תלות בכמה המטופל מקבל.

<דנה בר און: כלומר, אני שמקבלת 180 גרם בחודש וחולה עם 20 גרם בחודש משלמים את אותו דבר.

יהודה גליק: אותם 300 שקלים בחודש.

<דנה בר און: בדיוק.

<דנה בר און: ברגע שהרפורמה יוצאת לדרך בשוק חופשי- - -

יהודה גליק: בוא תצטרף בבקשה לשולחן, אני אשמח שתתייחס למה שאומרת פה דנה.

<דנה בר און: ברגע שהרפורמה יוצאת לדרך, שוק חופשי משמעותו גם תחרות במחיר.

<דנה בר און: תחרות במחיר אומרת תחרות פר גרם, תמחור פר גרם.

<דנה בר און: אדם כמוני, ויש – אנחנו מדברים על כל מי שהוא 35-40 גרם ומעלה- - -

יהודה גליק: דנה, אנחנו ממש תכף צריכים לסיים ומאוד חשוב לי לשמוע את ההתייחסות של חגי גם לשאלות שאת שאלת.

<דנה בר און: אם יורשה לי, רק משפט סיכום.

<דנה בר און: העמותה באופן מאוד ברור וחד משמעי מעודדת את הייצוא על מנת לפתור את המשבר הזה.

<דנה בר און: יחד עם זאת, העמותה דורשת התייחסות לטווח הרחוק ושקילה של סבסוד.

יהודה גליק: אוקי.

יהודה גליק: כן.

<חגי הילמן: תקני הייצור בישראל בהסדרה החדשה הביאו את התעשייה הזאת לרמה של פרמה, ממש רמה רפואית.

<חגי הילמן: ברמת כזאת, אין ספק שהייצור הוא הרבה יותר יקר, כי להעביר מוצר דרך מפעל תרופות זה סיפור דיי יקר.

<חגי הילמן: מצד שני - - -

יהודה גליק: זה נמצא בסל התרופות?

<חגי הילמן: לא.

<דנה בר און: שום סבסוד.

<חגי הילמן: המפעלים האלה - - -

<יובל לנדשפט: אם זה יהיה ברמה של פרמה, אפשר יהיה לבקש להכניס את זה לסל התרופות.

<חגי הילמן: מצד שני, המפעלים תכננו להריץ או להעביר דרכם כמויות מאוד גדולות של חומר.

<חגי הילמן: דיי ברור שאם מעבירים במפעל 300 גרם בשנה, אם יש ייצוא, או טונה אחת בשנה אם אין ייצוא, אז העלות לגרם היא עלות גדולה.

<חגי הילמן: אני לא חושב שהייצוא לא יאושר בסופו של דבר.

<חגי הילמן: אני מאמין בכל ליבי שהוא יאושר, ולכן גם הלכתי ובניתי את המפעל המפואר שבניתי.

<חגי הילמן: כתוצאה מזה, הכמות של החומר שיועבר שם תהיה כל כך גדולה, והמחיר למטופל לא ייפגע.

<חגי הילמן: אני יכול אולי קצת להרגיע את חברתי לשולחן- - -

יהודה גליק: השאלה איפה אתה תהיה בעוד חמש שנים כשדנה תגיד: אני הבטחתי לכם שהמחיר יעלה, ואתם רואים שהמחיר עולה.

<חגי הילמן: אני חושב שמדברים פה באינטרוולים של חודשים ולא של שנים, שתוך - - -

יהודה גליק: לא, יכול להיות שבהתחלה המחיר יהיה יותר זול - - -

<קריאה: רגע, תן לו להבטיח.

<דנה בר און: אני וחגי יודעים לדבר בכנות.

<דנה בר און: בוא אני אשאל אותך שאלה, באמת הכי כנה, ממה שאני שומעת בשטח.

<דנה בר און: כל החקלאים, כל מי שכרגע על הדרך, אוקי?

<דנה בר און: אומרים לי בצורה מפורשת: המחיר לצרכן בסוף יהיה כל דבר הכי נמוך, בין 6-10 שקלים.

<דנה בר און: זה אומר שבן אדם כמוני לא יכול לצאת מזה בפחות מ-1600 בחודש.

<דנה בר און: תגיד לי אתה שאני טועה, אני לך מפה מאושרת.

<חגי הילמן: אני מנסה לענות על השאלה הזאת.

<חגי הילמן: אני לא יודע מי זה כל החקלאים, אבל לחקלאים אין שום נגיעה למחיר הסופי שיהיה בבתי המרקחת.

<חגי הילמן: שרשרת האספקה נותקה, חקלאי מוכר למפעל, מפעל מעבד את זה, ומוכר למפיץ, מפיץ מוכר את זה לבית המרקחת.

<חגי הילמן: לחקלאים יש פנטזיות לגבי המחיר שהם יכולים לגבות בשדה.

<חגי הילמן: אני חושב שדבר ראשון, הם צריכים להסתדר לפי חוקי הכלכלה החדשה ולהגיע למצב שהם מקבלים אמנם פחות, אבל גם כן הגידול עצמו הוא הרבה יותר רווחי.

<חגי הילמן: גם שדה שהגודל שלו דונם מול שדה של עשרים דונם, אין ספק שב-20 דונם יותר זול לגדל.

יהודה גליק: כמה אתה מוכר בשנה בנוואדה?

<אדם שוסטר: כמות מאוד גדולה, הרבה יותר גדולה ממה שיש פה.

יהודה גליק: בכמה אתה מוכר לגרם?

<אדם שוסטר: המחיר בארצות הברית שונה לגמרי מפה, אבל אני הייתי רוצה להציע משהו, ברשותך.

יהודה גליק: רק הפרעתי לו באמצע.

יהודה גליק: אתה סיימת או שאתה רוצה לשמוע את ההצעה שלו?

<חגי הילמן: מאוד מעניין אותי לדעת בכמה הוא מוכר, אבל אני חושב שאם הוא יידע בכמה עולה לגדל, אז הוא יבין שעדיף לעשות את זה בישראל מאשר לעשות את זה בנוואדה.

<אדם שוסטר: אני מסכים אתך, אנחנו חברים טובים ומשתפים דעה ואנחנו עובדים ביחד יפה, אני מאמין.

<חגי הילמן: נכון.

יהודה גליק: מה אתה מציע?

<אדם שוסטר: זה לא חדש.

<אדם שוסטר: צריך לחקות מדינות אחרות, מה הן עשו שהצליח.

<אדם שוסטר: מה הצליח בקולורדו בארצות הברית או בקנדה ובמדינות אחרות.

<אדם שוסטר: איקס אחוז מהמס של המחזור של הכסף הולך לפיקוח ומשטרה.

<אדם שוסטר: איקס אחוז הולך לחינוך ובתי ספר.

<אדם שוסטר: איקס אחוז הולך למחקר ופיתוח.

יהודה גליק: אתה אדם אופטימי.

יהודה גליק: אדם, תשמע.

יהודה גליק: אני אגיד לך משהו מעבר לזה, אני אגיד לך משהו אחר.

יהודה גליק: במדינת ישראל, אנחנו פה נאבקים.

יהודה גליק: הרי המדינה מכניסה כל שנה 6 מיליארד שקלים ממס על סיגריות.

יהודה גליק: אנחנו כבר שנים מבקשים: קחו את המס הזה, לא 6 מיליארד, 60 מיליון זה הכל, תשתמשו בו למאבק נגד הסיגריות.

יהודה גליק: אומר לנו האוצר: אף אחד לא יכתיב לנו מה לעשות עם הכסף שנכנס אלינו.

יהודה גליק: לכן, לצערי, הרעיון הזה הוא רעיון מעולה.

יהודה גליק: האוצר עומד על הרגליים האחוריות שאף אחד לא יגיד לו מה לעשות עם הכסף שהוא מקבל.

<דוד פפו: לא, האוצר אמר משהו אחר.

<דוד פפו: הוא אמר: מהשלושים מיליארד שקלים שמשרד הבריאות מקבל, שהוא יקצה כסף לעניין.

יהודה גליק: כן, אבל הוא לא יגדיל את הכסף למרות שנכנס עוד כסף.

<דוד פפו: אתה לא היית רוצה שמדו"חות של משטרה ישתמשו לדברים אחרים.

<דוד פפו: יש הפרדה בדברים.

<אדם שוסטר: אז רק משפט אחרון, אם תרשה לי.

יהודה גליק: ממש משפט אחרון, אנחנו צריכים לכתוב סיכום עכשיו.

<אדם שוסטר: בסדר.

<אדם שוסטר: הוצאתי השוק באירופה – חגי, אתה מקשיב לי?

<אדם שוסטר: הוצאתי לשוק באירופה – לא מחקרים שלי, שנעשו על ידי כל הקפדנים הכי בכירים בעולם, שתוך זמן קצר הגיעו ל66 מיליארד דולר בשנה מכירות.

<אדם שוסטר: נראה לי שאם ישראל תהיה מוכנה ויהיה את הפיקוח, יהיה מספיק כסף לעזור לכל המטופלים בארץ ישראל, שלא יעלה להם שקל.

<דנה בר און: אני אוסיף רק עוד משפט, ברשותך.

<דנה בר און: ברפורמה שהעביר כבוד סגן שר הבריאות, הוא אמר בצורה – כתוב בצורה מפורשת שאם תהיה עליית מחירים, ניתן יהיה לשקול להפוך את הקנאביס למוצר בפיקוח.

<דנה בר און: יש כאן את יושבת ראש - - -

יהודה גליק: כן, יובל אמר את זה.

<דנה בר און: הם כולם אמרו שזו אופציה.

<דנה בר און: אני אומרת שצריך לעשות את זה מראש.

יהודה גליק: טוב, חברים, אני מודה לכולם.

יהודה גליק: אני רוצה לומר שוב: הוועדה התכנסה היום כיוון שביקשנו לקבל עדכון, גם לבקשת שר החקלאות אבל בעצם בהחלטה שהתקבלה ב-12.2.2018.

יהודה גליק: סיכמנו שאנחנו נעקוב ונקבל עדכונים.

יהודה גליק: הוועדה בעצם רצתה לשמוע עדכונים הן ממשרד ראש הממשלה בוועדה בצוות ברשות פרופסור אבי שמחון, והן מהמגעים בין המשרד לביטחון פנים לבין משרד האוצר.

יהודה גליק: אנחנו שמחים, אלף, שהתבשרנו שמבחינה עקרונית, מבחינת הודעת שר החקלאות והשר לביטחון פנים, הוויכוחים הגיעו להסכמה.

יהודה גליק: בהתחשב בעובדה שפרופסור אבי שמחון מסר לנו שהשיקול המכריע בנושא של אישור ייצוא הקנאביס הוא השיקול של המשרד לביטחון פנים, מהרגע שזה הוסר מהשולחן, אנחנו, חברי הוועדה, פונים – הייתי אומר דורשים, אבל בואו נגיד מבקשים בכל לשון של בקשה, בצורה הכי ברורה, לזרז את מסקנות הצוות, להביא את זה להחלטת ממשלה כדי שהחקלאים יוכלו להתחיל לצאת לדרך.

יהודה גליק: יחד עם זאת, עלו פה בדיון לפחות שני נושאים שאנחנו ממש לא מזלזלים בהם.

יהודה גליק: הראשון הוא הנושא של המשרד לביטחון פנים, הזליגות, החששות שהדברים האלה יגיעו לידיים לא ראויות.

יהודה גליק: לכן אנחנו בהחלט מבקשים שכל הדבר הזה ייעשה בתיאום מלא עם המשרד לביטחון פנים, עם פיקוח נדרש.

יהודה גליק: כך אנחנו כולנו רוצים שהדבר הזה ישמש כרפואה, סם החיים ולא סם המוות.

יהודה גליק: הנקודה השנייה שעלתה פה היית הדאגה של המחיר, של כמה שזה יעלה.

יהודה גליק: יובל אישר לנו שיש הנחייה שבמידה והממשלה תראה צורך, היא תתערב בפיקוח על המחיר.

יהודה גליק: לעומת זאת, מהדברים שהתרשמתי גם מחגי וגם מאדם, יש בהחלט סיבה לאופטימיות שהמחיר של השוק יהיה יותר טוב, אולי אפילו ממה שקיים כיום.

יהודה גליק: יחד עם זאת, אנחנו לוקחים בחשבון את הדאגה של נציגת המטופלים שהעלתה פה את הדאגה, ולכן אנחנו בהחלט מבקשים שיהיו פה שני דברים: אלף, פיקוח על המחיר במידת הצורך, ובית, מיד ברגע שזה יאושר כפארמה, לנסות לקדם שאולי זה גם ייכנס לסל התרופות.

יהודה גליק: מבחינתי כרגע הכי דחוף זה לדרוש מממשלת ישראל לקבל את ההחלטה כדי שנוכל להתחיל להתגלגל קדימה.

יהודה גליק: יש הערות, שאלות?

יהודה גליק: תודה רבה, הישיבה נסגרת.